OpenLLM-France/wikimedia huggingface dataset:
# Eveneniment transitòri astronomic

Un eveniment transitòri astronomic es un fenomèn que succedís que pòt aver una duracion de segondas, jorns, setmanas o annadas. Aquela durada contrasta amb lo temps astronomic, a l'escala dels milions d'annadas (o de milièrs de milions d'annadas) que se l'escala de temps que las galaxias evolucionan o vivon las estelas. S'emplega normalament l'expression transitòri astronòmic per eveniments violents a l'espaci prigond, coma l'explosion de supernòvas, esclataments de rai gamma, transits, lentilhas gravitacionalas, eveniment de disrupcion de marèa e dempuèi 2015, ondas gravitacionalas.

## Istòria

Abans l'invencion dels telescòpis, solament los eveniments qu'èran visibles a l'uèlh uman nus podián èsser observats, en essent fòrça escasses e aluenhats en lo temps. Totun, i a de registres istorics d'eveniments observats per desparièras civilizacions, coma una supernòva l'an 1054 observat per astronòms chineses, japoneses e arabis o lo transitòri conegut coma «supernòva de Tycho» l'an 1572, que lo famós astronòm observèt pendent 2 ans fins que se faguèt tròp flac per l'uèlh nus. Amb l'aparicion dels primièrs telescòpis optic, malgrat que se podián veire eveniments mai alunhats, amb lo sieu limitat camp de vision fasiá pauc probabla poder gardar en lo luòc idonèu en lo moment adequat.
Recebut que l'interès a estudiar aqueles transitòris es anat en aumentant amb lo temps, doncas qu'ajudan als astrofisics a comprene los mecanismes que creèron lo nòstre univèrs, s'estend l'usatge de telescopis amb grand camp de vision. Bones exemples d'aquel tipe de telescopis son çò Palomar Transient Factory, lo satellit Gaia e lo Large Synoptic Survey Telescope. De mai, la capacitat dels instruments actuals d'observar l'espaci en longitud d'onda desparièra a la lutz visibla (ondas de ràdio, infraroge, ultraviolat, rais gamma e X, etc.) aumenta la quantitat d'informacion que s'obten de l'estudi d'aqueles transitòris.
Dempuèi 2015, amb l'inici de la deteccion d'ondas gravitacionalas de la part de la collaboracion LIGO s'es agrandit encara mai los tips de transitòris que se pòdon detectar (fusion de trauques negres e d'estelas de neutrons).

## Articles connèxes

* Pulsar
* Lentilha gravitacionala

## Referéncias

* ↑ Schmidt, Brian. «Optical Transient Surveys» (en anglés) p. 9, 10. Proceedings of the International Astronomical Union, 7, S285, 2011/09.
* ↑ «The Transient Univers» (en anglés).
# Campillo de Llerena

Campillo de Llerena es un municipi de la província espanhòla de Badajoz e de la Comunautat Autonòma d'Extremadura.
# Campillo de Ranas

Campillo de Ranas es un municipi de la província espanhòla de Guadalajara e de la Comunautat Autonòma de Castelha-La Mancha.
# Campillos-Paravientos

Campillos-Paravientos es un municipi de la província espanhòla de Cuenca e de la Comunautat Autonòma de Castelha-La Mancha.
# Campillos-Sierra

Campillos-Sierra es un municipi de la província espanhòla de Cuenca e de la Comunautat Autonòma de Castelha-La Mancha.
# Campina Grande

Campina Grande es una vila de l'estat brasilièr de Paraíba. Sa populacion èra estimada a 371 060 abitants en 2007. Sa superfícia totala es 620,63 km².
# Campillos

Campillos es un municipi de la província espanhòla de Malaga e de la Comunautat Autonòma d'Andalosia.
# Campins

Campins es un municipi de la província catalana de Barcelona e de la Generalitat de Catalonha.
# Campillo de Dueñas

Campillo de Dueñas es un municipi de la província espanhòla de Guadalajara e de la Comunautat Autonòma de Castelha-La Mancha.
# Campinas

Campinas (AFI: kɐ̃ːˈpinɐs) es una ciutat màger de Brasil, la tresena de l'estat de São Paulo per la populacion. Sa populacion èra estimada a 1 059 420 abitants en 2006. Sa superfícia totala es de 795,7 km². Es situada a una distància de 90 km de la ciutat de São Paulo, capitala de l'estat.
Fondada lo 14 de julhet de 1774, es actualament un important centre industrial (principalament industrias de nauta tecnologia, metallurgia), de comèrci e servicis, e tanben sèti de l'Universitat de Campinas (UNICAMP), e de la Pontifícia Universidade Católica de Campinas (PUCCAMP), e d'autras institucions d'ensenhament.
# Campionat d'Escacs d'Azerbaitjan

Lo Campionat d'Escacs d'Azerbaitjan es la competicion d'escacs que servís a determinar lo campion nacional d'Azerbaitjan d'aquel espòrt. Lo campionat se celèbra abitualament a Bakó. Lo primièr campionat se celebrèt lo 1934, quand Azerbaitjan fasiá partida de la Republica Federatiua Socialista Sovietica de Transcaucàsia. Los campionats se contunhèron de celebrar sens continuitat pendent l'epòca de la Republica Socialista Sovietica d'Azerbaitjan fins al 1945, que s'establiguèron amb periodicitat annala, e an contunhat fins uèi a l'Azerbaitjan independenta.

## Quadre d'onor

| Annada | Luòc | Campion masculin |
| 1995 | Bakó | Vugar Gaixímov |
| 1996 | Bakó | Vugar Gaixímov |
| 1997 | | |
| 1998 | Bakó | Vugar Gaixímov |
| 1999 | Bakó | Rufat Bagirov |
| 2000 | | |
| 2001 | | |
| 2002 | | |
| 2003 | | |
| 2004 | | |
| 2006 | Bakó | Rauf Məmmədov |
| 2007 | Bakó | Elmir Guseinov |
| 2008 | Bakó | Rauf Məmmədov |
| 2009 | Bakó | Rashad Babaev |
| 2010 | Bakó | Eltaj Safarli |
| 2011 | Bakó | Nidjat Mamedov |
| 2012 | Bakó | Ulvi Bajarani |
| 2013 | Bakó | Zaur Mammadov |
| 2014 | Baku | Ulvi Bajarani |
| 2015 | Bakó | Rauf Məmmədov |
| 2016 | Bakó | Eltaj Safarli |
| Annada | Luòc | Campiona femenina |
| 2001 | Bakó | Zeinab Mamedyarova |
| 2002 | | |
| 2003 | | |
| 2004 | | |
| 2005 | | |
| 2006 | | |
| 2007 | Bakó | Mehriban Shukurova |
| 2008 | Bakó | Zeinab Mamedyarova |
| 2009 | | |
| 2010 | | |
| 2011 | Bakó | Turkan Mamedyarova |
| 2012 | Bakó | Turkan Mamedyarova |
| 2013 | Bakó | Khayala Abdulla |
| 2014 | Bakó | Khayala Abdulla |
| 2015 | Bakó | Zeinab Mamedyarova |
| 2016 | Bakó | Narmin Kazimova |

## Referéncias

* ↑ «Campionat de l’Azerbaidjan de 2007». FIDE. (en)
* ↑ «Campionat de l’Azerbaidjan». FIDE. (en)
* ↑ «Azerbaijani chess champion declared». News.az. (en)
* ↑ «Şahmat üzrə kişilər arasında Azərbaycan çempionatı (1 dəstə)». (azèri)
* ↑ «Стали известны призеры чемпионата Азербайджана по шахматам». (ru)
* ↑ «Azərbaycan çempionatı bitdi». (azèri)
* ↑ «GM Ulvi Bajarani nou campió d'Azerbaijan». fide.com. (en)
* ↑ «Mamedov guanya el campionat d'Azerbaijan 2015». chessbase.com. (en)
* 1 2 «Eltaj Safarli and Narmin Kazimova are new champions of Azerbaijan». chessdom.com. (en)
* ↑ «Campionat femení de l’Azerbaidjan de 2008». FIDE. (en)
* ↑ «Campionat de l’Azerbaidjan femení 2011». FIDE. (en)
* ↑ «Azerbaijan Championship (Women) 2012». (en)
* ↑ «Qadinlar arasinda Azarbaycan cempionati». (azèri)
* ↑ «Qadınlar arasında Azərbaycan Çempionatı». (azèri)
* ↑ «WIM Khayala Abdulla is Azerbaijan Women's Chess Champion 2014». (en)
* ↑ «WGM Zeinab Mamedjarova is 2015 Azerbaijani champion for women». fide.com. (en)

## Ligams extèrni

* Federacion d'Escacs d'Azerbaitjan (ACF) (azèri) (en)
# François Chassagnite

François Chassagnite (Ussel, 21 de junh de 1955 - Niça, 7 d'abril de 2011) èra un trompetaire e cantaire de jazz occitan sortit de La Masiera Bassa.

## Biografia

François Chassagnite aprenguèt la trompeta quand èra jovenòt e entamenèt sa carrièra musicala dins de grops amators a partir de 1973. En 1979 comencèt de jogar dins de clubs de París. En 1981 rejonhèt lo Euro-Jazz Big Band. Dins las annadas 1980, joguèt tanben amb Jean-Loup Longnon, Antoine Hervé, Andy Emler e Denis Badault. Puèi, amb Alain Jean-Marie, Alby Cullaz e Oliver Johnson formèt un quartet. En 1986 jonhèt l'Orquèstre Nacional Francés de jazz e virèt per Euròpa e Africa. Joguèt tanben amb Stéphane Bertrand, Emanuele Cisi, Dominique Lemerle e Frédéric Viale. En 2006 sortiguèt amb son trio un album, Jubilation, en omenatge a Chet Baker.
Moriguèt d'una crisi cardiaca a sonque 55 ans.

## Referéncias

* ↑ Informacion

## Ligams extèrnes

* Site oficial
# François Fillon

François Charles Amand Fillon, nascut lo 4 de març de 1954 a Lo Mans, es un avocat e notari public e un òme politic francés, membre de Los Republicans. Foguèt primièr ministre de França entre 2007 e 2012.
Suls autres projèctes Wikimèdia :
| Precedit per | François Fillon | Seguit per |
| Dominique de Villepin | Primièr ministre de França 2007-2012 | Jean-Marc Ayrault |
# François Feldman

François Feldman, nascut a Paris (França) lo 23 de mai de 1958, es un autor, compositor e cantaire francés.
Coneis lo succès en França coma cantaire a la fin de l'annada de 1986 amb lo títol "Rien que pour toi", e un pic de popularitat entre 1989 e 1992, amb pas mens de 5 tubes classats n°1 o n°2 en França a-n'aquesta periòda, "Joue pas" (n°2, en duò amb sa corista Joniece Jamison) e "Les valses de Vienne" (n°1) en 1989, "C'est toi qui m'a fait (n°2) e "Petit Frank" (n°1) en 1990, e "Joy" (n°1) en 1992.
François Feldman es de soca russa per son paire, i fa allusion dins sa cançon "Slave" en 1988.
Sa cançon "Joy" de 1992 es estada compausada per sa filha, nascuda en 1990.
François Feldman a mudat en Occitània, demòra d'ara enlà en Provença, còsta Canas.

## Discografia

* 1987 : Vivre, vivre
* 1989 : Une présence
* 1991 : Magic’ Boul’vard
* 1993 : Indigo
* 1996 : À contre-jour
* 1997 : Couleurs d’origine
* 2004 : Des larmes et de l’amour
* 2018 : Vivant
* 2020 : Latino
* 2021 : L'Origine

## Cançons mai conegudas

* Rien que pour toi (1986)
* Slave (1988)
* Je te retrouverai (1988)
* Le mal de toi (1989)
* Joue pas (1989, amb Joniece Jamison)
* Les valses de Vienne (1989)
* C'est toi qui m'a fait (1990)
* Petit Frank (1990)
* J'ai peur (1991, amb Joniece Jamison)
* Le serpent qui danse (1991)
* Magic boul'vard (1991)
* Joy (1992)
* Tombé d'amour (1992)
* Existe (1992)
* Elle est bien trop belle (1993)
* Destination (1995)
* J'aurais voulu te dire (1997)

## Referéncias

* ↑ https://www.voici.fr/news-people/je-reviens-de-loin-francois-feldman-se-confie-sur-sa-nouvelle-vie-et-revele-avoir-retrouve-lamour-717647
# François Couperin

François Couperin (París, lo 10 de noveme de 1668 – París, l'11 de seteme de 1733) que ho un compositor barròc e un organista francés. Que vadó hens ua familha de musicians e qu'avó atau lo parat d'arrecéver de d'òra ua educacion musicau dab lo son pair, puish dab Jacques Thomelin. A la mort deu son mèste, que prengó la soa posicion d'organista de la Capèra Reiau. Que viscó atau en har lo musician de cort dab la carga de dar concèrts quotidians com membre ordinaire de la musique de la chambre du Roi (ordinari de la musica de la crampa deu rei).
# François Englert

François Englert (Etterbeek, Brussèlas, 6 de novembre de 1932) es un fisician bèlga. Aqueste scientific que subrevisquèt a la shoah es professor emerit de l'Universitat Liura de Brussèlas (ULB) ont es membre del servici de fisica teorica. Sas aportacions màgers concernisson la fisica de las particulas, la teoria de las còrdas e la cosmologia.
Recebèt lo 8 d'octobre de 2013 lo Prèmi Nobel de fisica, amassa amb lo fisician anglés Peter Higgs, per sos trabalhs dins la deteccion del boson conegut jol nom de boson de Higgs.

## Biografia

François Englert nasquèt en 1932 a Etterbeek, comuna de Brussèlas, dins una familha jusieva. Del temps de la Segonda Guèrra Mondiala aguèt d'amagar sas originas per encausa de las persecucions degudas al nazisme e se refugièt dins d'orfanatges e d'ostals per enfants de divèrsas vilas bèlgas coma Dinant, Lustin, Stoumont e finalament Annevoie-Rouillon ont arribèt la liberacion amb las fòrças americanas. Faguèt puèi sos estudis segondaris a l'Atenèu Reial de Koekelberg abans de s'incriure a la Facultat de sciéncias aplicadas de l'Universitat Liura de Brussèlas. I obtenguèt son diplòma d'engenhaire civil mecanician e electrician en 1955, e mai tard, en 1957, una licéncia de fisica e finalament lo doctorat l'an seguent. Se n'anèt aprèp als Estats Units e venguèt associat de recerca a l'Universitat Cornell tre 1959 e puèi professor assistent a partir de 1960. Ailà, trabalhèt jos la direccion de Robert Brout, que ne deviá venir son collaborador tota la vida. En 1961, tornèt a l'ULB ont foguèt primièr cargat de corses e tre 1964 professor. Amb Brout, qu'i arribèt mai tard, dirigiguèron amassa lo servici de fisica teorica qu'avián creat en 1980.
# François Asselineau

François Asselineau (París, 14 de setembre de 1957) es un politician francés. Ancian inspector general dins lo ministèri de las Finanças francés, foguèt en 2001 elegit conselhièr de París dins lo 19en arrondiment jos l’etiqueta del partit sobeiranista RPF. Creèt en març de 2007 l’Union Populara Republicana (en francés Union Populaire Républicaine) que pròna la sortida de l’estat francés de l’Union Europèa, de l’Eurozòna e de l’OTAN. Sos resultats electorals son estats pro limitats qu’obtenguèt sonque 0,58% dels sufragis a las eleccions legislativas parcialas de junh de 2013 en Òlt e Garona e 0,58% en Illa de França a las Eleccions Europèas de 2014
Se ditz un adversari fervent de la "preponderància de la lenga anglesa", mas es tanben complètament opausat a las lengas minoritàrias de l'estat francés.
François Asselineau e son partit denóncian una censura dels mejans de comunicacion, e mai recentament de la Wikipèdia en francés que, en seguir la politica editoriala contra la manca de notorietat e de fonts independentas, sa pagina i es frequentament escafada. L'activisme de militants de l'UPR per ensajar d'aumentar l'interès dels mèdias per Asselineau e l'UPR es notat per mantun observator.
En 2017 es candidat a la presidéncia de la Republica francesa. Obten mens de 1% de las voses al primièr torn. En 2022 es candidat mas reçaup pas las 500 signaturas necessàrias.

## Referéncias

* ↑ "Élections municipales de 2001 à Paris". Wikipédia, l’encyclopédie libre (en francés)
* ↑ "Troisième circonscription de Lot-et-Garonne". Wikipédia, l’encyclopédie libre (en francés)
* ↑ "Élections européennes de 2014 en France". Wikipédia, l’encyclopédie libre (en francés)
# François Bozizé

François Bozizé Yangouvonda (Mouila, Gabon, 14 d'octobre de 1946) es un militar e politician centrafrican. Foguèt president de la Republica Centrafricana durant dètz anys, de 2003 a 2013.
| Precedit per Ange-Félix Patassé | President de Centrafrica dempuèi lo 15 de març de 2003 | Seguit per cap |
# François Darlan

François Darlan (7 d'aost de 1881, Nerac - 24 de decembre de 1942, Argier) es un amirau e un òme politic francés que tenguèt un ròtle important durant la Segonda Guèrra Mondiala. Cap dei fòrças militaras dau regim de Vichèi, s'engatjèt dins la politica de collaboracion amb Alemanha en assaiant de mantenir l'integritat de la flòta francesa estacionada a Tolon. En novembre de 1942, se ralièt ais Aliats après l'Operacion Torch, mai foguèt rapidament assassinat per la Resisténcia.

## Biografia

Fiu de Jean-Baptiste Darlan (1848-1912), un captau d'Òut e Garona que foguèt ministre de la Justícia en 1896-1897, François Darlan intrèt a l'Escòla Navala en 1899. Vengut oficier, participèt a plusors campanhas en Asia e s'especializèt dins l'artilhariá. En 1914, foguèt donc volontari per servir dins d'unitats d'artilhariá navala mesas a disposicion dei fòrças terrèstras. Nomat capitani de fregata a la fin dau conflicte, se raprochèt dau monde politic. Identificat coma pròche dau centre senèstre en causa deis idèas de son paire, foguèt membre dei gabinets de Georges Leygues e d'Albert Sarraut. Aquò li permetèt d'obtenir un avançament rapid e d'èsser nomat cap de la Marina Nacionala en 1937 après l'arribada dau Frònt Popular.
Coma cap d'estat-major de la marina, Darlan reorganizèt e renforcèt la flòta per la preparar au conflicte. En 1939, recebèt lo títol d'amirau de la flòta que foguèt creat per li donar un reng equivament au Premier Lord de la Mar dau Reiaume Unit. A la signatura de l'armistici, ordonèt ansin a la marina de se sabordar en cas de menaça de captura. En decembre de 1940, Pétain lo nomèt cap dau govèrn de Vichèi en remplaçament de Pierre Laval. S'engatjèt alora dins la politica de collaboracion amb Alemanha en signant lo protocòli Darlan-Warlimont que permetèt ais Alemands d'utilizar divèrsei pòrts francés d'Africa. Pasmens, en 1942, Darlan se ralièt a la politica de resisténcia diplomatica e s'opausèt a plusors demandas alemandas que demandèron lo retorn de Laval. Darlan demissionèt de sei foncions governamentalas lo 18 d'abriu, mai demorèt lo cap dei fòrças militaras fidèlas a Vichèi.
En novembre de 1942, se trobèt fortuitament a Argier durant lo desbarcament angloestatsunidenc en Africa dau Nòrd. Lo 10, signèt un armistici amb lo comandament estatsunidenc. Après la recepcion d'un messatge favorable en provenença de Pétain, ordonèt a l'Armada d'Africa de combatre lei tropas de l'Aisse. Puei, reglèt amb lo generau Clark lei relacions entre lei tropas francesas e estatsunidencas. Cap dei colonias francesas contrarotladas per Vichèi en novembre de 1942, foguèt assassinat per un movement reialista menat per Henri d'Astier de La Vigerie. En parallèl, leis òrdres de Darlan donats per empachar la captura de l'esquadra de Tolon menèron a son sabordatge.

## Annèxas
### Liames intèrnes

* Marina Nacionala.
* Operacion Torch.
* Regim de Vichèi.

### Bibliografia

* (fr) Philippe Masson, La Marine française et la guerre 1939-1945, Tallandier, París, 2000, 547 p.
# François Fournier-Sarlovèze

François Fournier-Sarlovèze (1773, Sarlat e La Canedat - 1827, París) es un generau de cavalariá francés dau periòde napoleonenc. Intrat dins l'armada en 1791, participèt ai batalhas d'batalha d'Eylau, de Guttstadt e de Batalha de Friedland avans de venir generau lo 25 de junh de 1807. Après aquela promocion, participèt ai combats en Espanha en 1809-1811. Puei, dirigiguèt una bregada de cavalariá leugiera onte se destrièt ai batalhas de Smolensk e de la Berezina. Enfin, en 1813, participèt a la batalha de Leipzig. Pasmens, après una altercacion amb Napoleon, capitulèt e refusèt de tornar servir l'emperaire durant lei Cent Jorns. Per aquò, Loís XVIII lo gardèt dins l'armada e lo nomèt inspector generau de la cavalariá.
Durant sa carriera, Fournier-Sarlovèze foguèt nomat baron d'Empèri per Napoleon mai lo títol li foguèt retirat après sa capitulacion. En 1819, Loís XVIII lo nomèt còmte de Sarlovèze.

## Liames intèrnes

* Cavalariá.
* Guèrras Napoleonencas.

## Nòtas e referéncias

* ↑ https://catalogue.bnf.fr/ark:/12148/cb10717265d
# Farlete

Farlete es un municipi de la província espanhòla de Saragossa dins la Comunautat Autonòma d'Aragon.
# Farinole

Ferringule en còrs (Farinole en francés) es una comuna corsa, situada dins lo departament de Nauta Corsega‎ e la region de Corsega.

## Administracion

Lista deus cònsols successius :
| Periòde | Periòde | Identitat |
| 2008 | 2014 | Ange Cherubini |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | 461 | 479 | 505 | 538 | 522 | 550 | 568 | 583 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 611 | 601 | 572 | 601 | 566 | 590 | 544 | 558 | 523 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 508 | 529 | 513 | 397 | 510 | 534 | 516 | 253 | 206 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 127 | 121 | 131 | 148 | 176 | 179 | 206 | 210 | 216 |
| 2009 | 2010 |
| 224 235 | 217 221 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* Portal de Corsega
# Farmacognosia

La farmacognosia, del grèc φάρμακον: pharmacon (dròga) e γνῶσις: gnosein (saber), autrecòps nomenada matèria medicala es la disciplina branca de la farmacologia, consagrada a l'estudi e a la recèrca de las matèrias primièras naturalas servissent a la preparacion de medicaments. S'interèssa tanben als efièches toxics possibles dels produches naturals. S'apieja sovent subre l'esplecha de donadas reculhidas per l'etnobotanica o l'etnofamacologia.
# Farmacia

La farmacia (del grèc: φάρμακον, "medicament") es l'ensems de las sciéncias teoricas e aplicadas que menan a concebre, fabricar, contrarotlar e dispensar los medicaments.
Per farmacia se pòt tanben referir al luòc ont se preparan e se dispensan los medicaments. Aqueste luòc es mai precisament sonat "oficina de farmacia" per lo distinguir del concèpte de sciéncia.
Los farmacians partejan amb los quimistas e los mètges la responsabilitat de sintetizar de compausats organics amb valor terapeutica, e mai se lo farmacian es l'unic capable de far aqueles compausats bons per l'usatge curatiu. De mai, cada còp amb mai frequéncia se sollicita conselh a la comunitat de farmacians en matèria de santat e igièna. La Farmacia compren, en mai de las coneissenças sus medicaments, coneissenças suls efièches que pòdon aver aqueles al còrs uman e las proprietats quimicas e biologicas del còrs ont agís amb ajuda de disciplinas de la meteissa farmacia o d'autres camps parions coma son la farmacologia, farmacocinetica, farmacodinamica, toxicologia e quimia farmaceutica.

## Nòtas e referéncias

* ↑ «Pharmacie» (en francés). Multidiccionari Occitan Dicod'Òc. Congrès permanent de la lenga occitana.
Suls autres projèctes Wikimèdia :
* Farmacia, sus Wikimedia Commons
* Wikidata: Q614304
* Multimedia: Pharmacy
# Farnoau

Farnoau [faʁnuˈɔ] (Fernoël en francés) z-es una comuna auvernhata dau departament dau Puèi de Doma e la region d'Auvèrnhe-Ròse-Aups, ancianament d'Auvèrnhe.

## Toponimia

Las atestacions ancianas son Farnuel (1165, 1212), Farnoel (1167), Farnoël (1511) e Fornoël (1789).

## Administracion

Lista daus cònses successius :
| Periòde | Periòde | Identitat |
| març 2008 | 2020 | Gilbert Ménage |
| | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 132, totala: 138 :
| 1962 | 1968 | 1990 | 1999 | 2006 | 2007 | 2008 |
| | | Cercar | Cercar | Cercar | 131 | 133 135 |
| 2009 | 2010 |
| 134 136 | 135 137 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas e referéncias
### Nòtas
### Referéncias

* ↑ «Lo trabalh de recuperacion de las encontradas d’Occitània contunha». Jornalet, 30 d'octòbre de 2016.
* ↑ Collectatge IEO 63, dins le parlar dau Montelh Dejalat.
* Portal d'Auvèrnhe
# Farino

Farino es una comuna ultramarina administrada per la collectivitat d'otramar de la Nòva Caledònia (Província Sud)

## Administracion

Lista deus cònsols successius :
| Periòde | Periòde | Identitat |
| 2008 | 2014 | Ghislaine Arlie |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1962 | 1968 | 1990 | 1999 | 2006 | 2007 | 2008 |
| | | Cercar | Cercar | Cercar | Cercar | Cercar |
| 2009 | 2010 |
| 636 | Cercar |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008Evolucion de la populacion 1962-2008 |||||||||

## Nòtas

* Portal de las comunas de França
# Fariza

Fariza es un municipi de la província espanhòla de Zamora dins la Comunautat Autonòma de Castelha e Leon.